2. tessalonikalaiskirjeen luvussa 2 kohtaamme erään hahmon, -
jota voisi kutsua Pidättelijäksi. Tätä jaejaksoa tutkiessaan -
monet yrittävät vastata kysymykseen, johon heidän ei pitäisi vastata.
He haluavat kertoa meille, kuka Pidättelijä on, -
mutta Raamattu ei kerro sitä. Kun tutkimme tekstiä huolella, -
huomaamme, ettei se painota sitä, kuka Pidättelijä on, vaan sitä, -
mikä hänen tarkoituksensa on. Ota siis Raamattusi esiin -
ja etsi sieltä 2. tessalonikalaiskirjeen luku 2. Aloitamme jakeesta 6.
Paavalin pääteema tässä luvussa on antikristus.
Näemme, että tulee luopumus uskosta eli apostasia, -
ja monet hylkäävät Raamatun totuuden.
Se luo sopivan hengellisen ilmapiirin sille, että antikristus paljastuu.
Hän paljastaa itsensä tapahtumalla, joka mainitaan Raamatussa viidesti, -
ja sitä kutsutaan turmion iljetykseksi tai hävityksen kauhistukseksi.
Viimeksi puhuimme siitä, mikä se on. Antikristus menee pyhäkköön, -
ei temppeliin, vaan tiettyyn temppelin osaan eli kaikkeinpyhimpään.
Hän asettuu siellä istumaan armoistuimelle -
eli liitonarkun kannen päälle kahden kerubin väliin -
ja esittää olevansa Jumala, mutta me tiedämme, ettei hän ole sitä.
Tuota tapahtumaa kutsutaan turmion iljetykseksi.
Paavali kertoo, ettei se tapahdu ennen kuin Jumala sallii sen.
Jumala ei aiheuta sitä, mutta Hän sallii sen tapahtua, -
ja jokin pidättelee sitä Jumalan määräämään päivään asti.
Katsotaan, mitä Raamattu sanoo tästä Pidättelijästä.
Luetaan jakeesta 6. Se alkaa sanoilla "ja nyt".
Miten meidän pitäisi ymmärtää sana 'nyt'?
Kreikan sana nyn merkitsee: nyt, nykyaikana.
Se, mitä Paavali sanoo tässä, pitää paikkansa, kunnes jonkin muuttuu.
Se jatkuu vielä tänäkin päivänä. Luetaan pidemmälle: -
"Ja nyt te tiedätte, mikä pidättää..."
Tämä on mielenkiintoista, -
koska kreikaksi tuo sana 'pidättää' on partisiippimuodossa.
Partisiippien tehtävä on kuvailla jotakin.
Tuo sana siis kuvailee sitä, joka pidättää, -
mutta tässä ei kerrota, kuka tuo Pidättelijä on.
Partisiipin edellä käytetään usein määräistä artikkelia, -
joka toimii yhdessä pääsanansa kanssa.
Kreikan määräinen artikkeli vastaa englannin sanaa the.
Englanniksi määräinen artikkeli esiintyy aina samassa muodossa the.
Asun Israelissa, ja myös heprean kielessä määräinen artikkeli -
esiintyy aina samassa muodossa, nimittäin ha, mutta tiedätkö, -
kuinka monessa muodossa kreikan määräinen artikkeli voi esiintyä?
Se voi esiintyä 24:ssä eri muodossa. Se on tärkeä asia.
Kreikan kielessä määräinen artikkeli voi esiintyä 24:ssä eri muodossa, -
koska se kantaa paljon tietoa.
Ja kun katsomme jakeen 6 kohtaa, jossa sanotaan: "mikä pidättää", -
määräinen artikkeli on neutrissa. Se ei ole maskuliini eikä feminiini -
vaan neutri, sukupuoleton. Englanniksi sitä vastaisi sana it, se.
Eli siis: "Te tiedätte sen, joka pidättelee...", -
mutta kun luemme eteenpäin, näemme, että seuraavat sanat ovat: -
"te tiedätte". Tämä on yleinen ongelma.
Monet yhdistävät sanat "te tiedätte" siihen, joka pidättelee, -
mutta se ei ole kieliopillisesti oikein.
Emme tiedä, kuka tai mikä pidättää, mutta tiedämme hänen tarkoituksensa.
Jae kuuluisi kääntää: -
"Ja nyt, se, mikä pidättää. Tiedätte, että se tapahtuu -
hänen paljastumistaan varten, mikä tapahtuu ajallaan."
Tämä on tämän jakeen tärkein sanoma.
Emme tiedä, kuka tai mikä Pidättelijä on, -
tiedämme vain, että hänen tehtävänsä on varmistaa, -
että antikristus paljastetaan silloin, kun Hän säätää.
Kuka määrittää sen ajan? Jumala.
Antikristus paljastetaan Jumalan säätämänä ajankohtana.
Tämä jae kertoo meille, että Jumalalla on kaikki hallinnassa.
Hän on Kaikkivaltias eikä salli antikristuksen paljastaa itseään.
Joku tai jokin estää antikristusta paljastamasta itseään silloin, -
kun hän itse haluaisi. Se tapahtuu vasta sinä ajankohtana, -
jonka Jumala on asettanut. Katsotaan nyt jaetta 7.
"Sillä laittomuuden salaisuus..."
Alleviivaisin tästä sanan laittomuus, -
koska viimeksi puhuimme antikristuksen hengestä.
Seuraavassa jakeessa, jakeessa 8 näemme, -
että antikristusta, synnin ihmistä ja kadotuksen lasta -
kutsutaan myös laittomaksi. Luetaan siis jakeesta 7: -
"Sillä laittomuuden salaisuus on jo vaikuttamassa..."
Se tarkoittaa, että antikristuksen henki vaikuttaa jo tässä maailmassa, -
mutta antikristusta ei ole vielä paljastettu, -
koska Jumala pidättelee häntä tämän Pidättelijän avulla.
Meille ei kuitenkaan kerrota, kuka tuo Pidättelijä on. Jae 7: -
"Sillä laittomuuden salaisuus on jo vaikuttamassa; -
jahka vain tulee tieltä poistetuksi se, joka nyt vielä pidättää..."
Tässä tapahtuu muutos. Jakeessa 6 Pidättelijä on neutri, -
mutta jakeessa 7 siitä käytetäänkin maskuliinimuotoa.
Pidättelijästä käytetään siis kahta eri sukua. Miksi ihmeessä?
Sanon seuraavan ihmisistä, jotka ovat ystäviäni. Kunnioitan heitä.
Meidän on kuitenkin oltava siunaukseksi toinen toisillemme.
Ne, joiden mielestä Pidättelijä on seurakunta, sanovat, -
että Pyhä Henki tullaan ottamaan pois.
Koska Pyhä Henki on seurakunnassa, seurakuntakin lähtee samalla.
Tämä on harhaoppia, koska minä uskon kolminaisuuteen, -
Jumalaan, joka on Isä, Poika ja Pyhä Henki.
Missä Pyhä Henki on? Hän on läsnä kaikkialla.
Siksi Pyhää Henkeä ei voi ottaa pois tästä maailmasta.
Meidän tulee myös ymmärtää, että lopunaikoina Israelin jäännös, -
kolmasosa niistä juutalaisista, jotka ovat elossa maailmassa, -
tulee uskoon. Miten kukaan voisi tulla uskoon ilman Pyhää Henkeä?
On väärin sanoa, että Pyhä Henki otetaan pois ja samoin seurakuntakin.
Lisäksi voimme oppia jotain. 'Seurakunta' on kreikaksi ekklesia.
Ekklesia on feminiinisukuinen substantiivi.
On tärkeä huomata, että Pidättelijästä käytetään neutria ja maskuliinia.
Hänestä ei koskaan käytetä feminiiniä, -
joten kieliopillisesti Pidättelijä ei voi olla seurakunta.
Meille ei edelleenkään kerrota, kuka Pidättelijä on.
Tässä sanotaan, että me tiedämme, että hänen tehtävänsä on varmistaa, -
että laittomuuden ihminen paljastetaan ajallaan.
Jae 7: "Sillä laittomuuden salaisuus on jo vaikuttamassa; -
jahka vain tulee tieltä poistetuksi se, joka nyt vielä pidättää." (maskuliini)
Uskon, että Paavali käyttää hänestä neutria jakeessa 6 -
ja maskuliinia jakeessa 7 kertoakseen, ettemme voi tietää, kuka hän on.
Paavali ei halua, että keskitymme hänen identiteettiinsä, -
vaan meidän pitää keskittyä hänen tehtäväänsä ja rooliinsa.
Hänen tehtävänsä on estää antikristusta paljastamasta itseään -
ennen kuin aika on oikea. Katso jakeen 7 loppuosaa: -
"...jahka vain tulee tieltä poistetuksi se, joka nyt vielä pidättää..."
Alkukielessä ei puhuta poistamisesta, vaan sanotaan vain "pois keskeltä".
Hän siis vain siirtyy pois tieltä.
Kuvittele, että joku kävelee eteenpäin ja joku toinen on hänen edessään.
He eivät pääse eteenpäin ennen kuin toinen astuu pois tieltä.
Tällaisen kuvan kreikankielinen teksti ja sen kielioppi luovat tilanteesta.
Pidättelijä vain on antikristuksen edessä, -
antikristuksen ja tämän maailman keskellä tai välissä, -
eikä hän voi paljastaa itseään ennen kuin Pidättelijä siirtyy syrjään, -
olipa se kuka tai mikä tahansa. Näin tässä sanotaan kreikaksi.
"Monon ho..." Tai itse asiassa tässä sanotaan: -
"...heos ek mesou genetai", mikä merkitsee: -
Siihen asti, että keskeltä hänet siirretään.
Se ei tarkoita, että hänet otetaan pois tästä maailmasta.
Alkuteksti ei tue mitään sellaista. Meidän on oltava raamatullisia.
Pidättelijä on vain yksinkertaisesti antikristuksen edessä -
eikä anna hänen tehdä mitään ennen kuin Jumala sanoo, että on oikea aika.
Sitten Pidättelijä siirtyy sivuun, ja antikristus voi paljastaa itsensä -
menemällä kaikkeinpyhimpään ja tekemällä turmion iljetyksen.
Katsotaan nyt jaetta 8.
Kun Pidättelija on astunut syrjään, -
"...niin silloin ilmestyy tuo laiton..."
Sitten seuraa hyviä uutisia. Tiedämme jo, että hän on kadotuksen lapsi, -
ja Messias tulee tuhoamaan hänet, ja tiedämme, miten se tapahtuu.
Jakeessa 8 sanotaan jotain todella väkevää: -
"...niin silloin ilmestyy tuo laiton, -
jonka Herra Jeesus on surmaava suunsa henkäyksellä..."
Sanan 'henkäys' voisi kääntää myös hengeksi.
Mitä 'suun henkäys' tarkoittaa? Yksinkertaisesti puhumista.
Haluan kysyä sinulta jotain. 1. Mooseksen kirjasta näemme, -
että kun Jumala loi maailman, se oli hepreaksi: "tohu va-bohu".
Se tarkoittaa: epäjärjestyksessä. Sanomme, että se oli autio ja tyhjä.
1. Mooseksen kirjan luvussa 1 kerrotaan myös, että tilanne muuttui.
Jumala katsoi luomustaan ja sanoi: "Hine, tov meod".
Se tarkoittaa: "Katso, oikein hyvä." Mikä sai muutoksen aikaan?
Miten maailma muuttui tohu va-bohusta tov meodiksi?
Miten jostakin, joka oli muodoton, autio ja tyhjä, tuli jotain hyvää?
Jumala puhui. Raamatussa sanotaan: -
"Ruach Elohim merahefet al-penei Hamajim."
Eli: "Jumalan Henki liikkui vetten päällä." Ja Jumala alkoi puhua.
Hän sanoi esimerkiksi: "Jehi-or", "Tulkoon valkeus", -
ja valkeus tuli. Jumala puhui, ja niin tapahtui.
Messiaskin tulee tekemään jotain. Jae 2. Tess. 2:8 kertoo jotain, -
mikä todistaa Messiaan jumaluudesta, koska Hän vain puhuu, ja se toteutuu.
Hän tuhoaa antikristuksen, sen laittoman, lihaksi tulleen saatanan -
yksinkertaisesti sanomalla jotain, ja antikristus tuhoutuu.
Milloin Hän tekee sen? Sitten, kun Hän tulee toisen kerran.
Ei ylöstempauksessa, jolloin Hän kerää seurakunnan yläilmoihin, -
vaan kun Messias tulee kaikkien pyhiensä kanssa, 1. Tess. 3:13.
Hän puhuu ja tuhoaa antikristuksen.
Tässä sanotaan, että Hän tekee sen -
"tulemuksensa ilmestyksellä". Se tarkoittaa Messiaan tulemusta.
Katsotaan jaetta 9 ja puhutaan siitä, että Messiaalla on tulemus, -
mutta niin on antikristuksellakin, ja nyt Paavali kertoo meille -
antikristuksen identiteetistä, luonteesta ja alkuperästä.
"...tuo, jonka tulemus tapahtuu..." Tässä ei puhuta Messiaan tulosta, -
vaan antikristuksen tulemuksesta, siitä, kun hän paljastaa itsensä.
"...tuo, jonka tulemus tapahtuu saatanan vaikutuksesta".
Antikristus siis tulee saatanan vaikutuksesta.
"...valheen kaikella voimalla ja tunnusteoilla ja [väärillä] ihmeillä".
Kaiken tämän tarkoitus on kertoa meille, että antikristus on eksyttäjä.
Hän on lain henkeä, vanhurskautta, rakkautta ja totuutta vastaan.
Messias sen sijaan puolustaa näitä asioita, Hän puolustaa vanhurskautta.
Hän tuli, jotta voisimme ottaa vastaan Jumalan rakkauden.
Jumala rakastaa jokaista. Kyse ei ole siitä, rakastaako Jumala sinua, -
vaan siitä, otatko Jumalan rakkauden vastaan. Ja Raamattu kertoo, -
että Jumalan rakkauden voi ottaa vastaan vain evankeliumin kautta.
Luetaan vielä jakeesta 9. "[Antikristuksen] tulemus tapahtuu -
saatanan vaikutuksesta valheen kaikella voimalla -
ja tunnusteoilla ja ihmeillä..."
Ja katso, mitä jakeessa 10 sanotaan: -
"...ja kaikilla vääryyden viettelyksillä..."
Alleviivaisin sanan 'viettelys', koska se liittyy tärkeään periaatteeseen.
Englanniksi puhutaan epävanhurskauden eksytyksestä.
Meidän täytyy oppia tästä eräs tärkeä periaate.
Kun tartumme epävanhurskauteen kutsumme elämäämme eksytyksen.
Jos tartumme vanhurskauteen, saamme jumalallisen näkökulman.
Jos elämme Jumalan vanhurskaiden periaatteiden mukaan -
Pyhän Hengen johtamina ja Pyhän Hengen voimassa ja voitelussa, -
tämä kaikki antaa meille oikean näkökulman asioihin.
Vanhurskaus tuottaa Jumalan mielen mukaisen näkökulman asioihin.
Jos taas toimimme epävanhurskaasti, tulemme eksytetyiksi, -
ja vihollinen saa vallan elämäämme.
Se tarkoittaa, että jos elät Jumalan käskyjen vastaisesti -
etkä ole kuuliainen Jumalan totuudelle, -
annat viholliselle jalansijan elämääsi ja hän voi manipuloida sinua -
ja siirtää sinut sinne, missä haluaa sinun olevan -
sen sijaan, että olisit siellä, missä Jumala haluaa sinun olevan.
Siksi jae 10 on niin tärkeä.
"...ja kaikilla vääryyden viettelyksillä niille, jotka joutuvat kadotukseen..."
Muistatko, mitä puhuimme viimeksi antikristuksesta?
Hän on laittomuuden (synnin) ihminen ja myös kadotuksen (tuhon) lapsi.
'Kadotuksen lapsi' tarkoittaa, että hän kulkee kohti kadotusta tai tuhoa.
Nyt tässä käytetään tuota samaa sanaa: -
"...niille, jotka joutuvat kadotukseen". Miksi he joutuvat kadotukseen?
"...sentähden etteivät ottaneet vastaan rakkautta totuuteen..."
Jos haluat olla osa Jumalan perhettä, haluat rakastaa totuutta.
Siksi olemme tässä opetussarjassa pyrkineet keskittymään totuuteen.
Tarkoitan sillä Kirjoituksiin keskittymistä.
Haluamme ottaa vastaan Jumalan totuuden.
"...niille, jotka joutuvat kadotukseen, sentähden etteivät ottaneet vastaan -
rakkautta totuuteen, voidaksensa pelastua."
Totuuden vastaanottaminen saa aikaan sen, että pelastumme.
Luetaan vielä yksi jae. Jae 11 on opetussarjamme viimeinen jae.
Kerron, mitä siinä kirjaimellisesti sanotaan.
"Ja sentähden Jumala lähettää heille väkevän eksytyksen..."
Näin monissa Raamatuissa lukee. Uskotko todella, -
että Jumala lähettää väkevän eksytyksen? Näinkö Raamattu sanoo?
Ei sano. Tutkitaan loppuaika todella tarkasti jaetta 11.
"Ja sentähden Jumala lähettää heille..."
Kenelle? Niille, jotka eivät rakasta totuutta.
Ja huomaa, ettei tässä puhuta väkevästä eksytyksestä, -
vaan sana, joka on käännetty 'väkeväksi', -
esiintyy tässä luvussa kahdessa muussa jakeessa.
Katso jaetta 7.
"Sillä laittomuuden salaisuus on jo vaikuttamassa..."
Tuo on se sana. Vaikuttamassa. Lisäksi jakeessa 9 sanotaan: -
"[Antikristus], jonka tulemus tapahtuu saatanan vaikutuksesta..."
Jakeessa 11 siis sanotaan, että heidät tuhotaan, -
koska he eivät rakastaneet totuutta eivätkä ottaneet sitä vastaan, -
jotta voisivat pelastua. Tämän totuuden hylkäämisen takia -
Jumala lähettää heille eksytyksen vaikutuksen.
Tämä tarkoittaa, että Paavali opettaa meille tässä hengellisen lain.
Hän kertoo lukijoille, että jos emme rakasta totuutta, vaan torjumme sen, -
meihin vaikuttaa tietty hengellinen laki.
Jos hylkäät totuuden, eksytys alkaa vaikuttaa elämässäsi.
Lähettäminen tarkoittaa, että Jumala asettaa tämän hengellisen lain.
Faarao oli tästä hyvä esimerkki.
Raamatussa sanotaan, että faaraon sydän kovetettiin.
Miten se pitäisi ymmärtää? Jotkut opettavat väärin, -
että Jumala vain päätti kovettaa faaraon sydämen, -
koska halusi toteuttaa suunnitelmansa. Raamattu ei sano näin.
Kaikkivaltiudessaan Jumala valitsi faaraon.
Jumalan suuruus tulisi ilmi faaraon elämän kautta.
Faarao saattoi tehdä sen kahdella tavalla. Toinen tapa oli se oikea -
eli alistuminen Jumalan tahtoon. Alussa faarao sanookin: -
"Kuka on Herra, jota minun pitäisi kuulla ja päästää Israel?"
Hepreaksi tässä sanotaan: "Leshalah et amo", -
"Lähettää kansani", ei "päästää kansani menemään".
Faarao kysyi, kuka Jumala oli. Jumala alkoi ilmoittaa itseään hänelle, -
ja faarao oppi. Mistä tiedämme sen? Hän pyysi Moosesta -
rukoilemaan Jumalaa puolestaan, että Jumala antaisi hänelle anteeksi, -
sillä Hän on vanhurskas, kun taas faarao ja egyptiläiset olivat pahoja.
Vitsaukset opettivat faaraolle paljon, -
mutta ongelma oli, että joka kerta, kun faarao ymmärsi totuuden, -
hän kuitenkin toimi sitä vastaan. Hän ei siis vastannut totuuteen.
Tämä sama periaate pätee niin faaraoon kuin kaikkiin muihinkin.
Jos tunnemme totuuden ja hylkäämme sen, sydämemme kovettuu.
Jumala kovetti faaraon sydämen, koska Hän ilmoitti hänelle totuuden, -
ja hän hylkäsi sen. Jos hylkäämme totuuden, lopputulos on päinvastainen.
Faaraon sydän kovettui, ja samoin voi käydä sinulle tai minulle, -
jos hylkäämme totuuden. Se on hengellinen laki. Jumala sanoi: -
"Faarao, valitsen sinut ja tulen käyttämään sinua -
osoittaakseni suuruuteni." Jos faarao olisi Jumalalle kuuliainen, -
Jumalan suuruus tulisi julki faaraon kuuliaisuudessa -
ja siinä, että hän lähettäisi kansan, mutta faarao ei suostunut siihen.
Siksi Jumala osoitti suuruutensa tuhoamalla faaraon ja egyptiläiset -
vitsauksilla ja voitolla, joka tapahtui Punaisellamerellä eli Kaislamerellä.
Jumala on Kaikkivaltias, ja Hänen tahtonsa toteutuu lopulta.
Kysymys kuuluu, alistummeko siihen, jolloin saamme siunauksen, -
vai hylkäämmekö Hänen tahtonsa, jolloin Hän tuhoaa ja kiroaa meidät?
Päätös on meidän. Periaate on se, mikä täällä sanotaan.
Nämä yksilöt eivät rakastaneet totuutta.
He eivät ottaneet totuutta vastaan, eikä totuus pelastanut heitä.
Koska he hylkäsivät totuuden, Jumala lähetti heille -
eksytyksen vaikutukset, eksytyksen lopputuloksen, -
jotta he uskoisivat valheen.
Jos me hylkäämme totuuden, olemme alttiina eksytykselle.
Tulemme uskomaan saatanan valheen, ja se johtaa tuhoon.
Jakeet 11―12: "Ja sentähden Jumala lähettää heille väkevän eksytyksen, -
niin että he uskovat valheen, että kaikki ne tuomittaisiin, -
jotka eivät ole uskoneet totuutta, vaan mielistyneet vääryyteen."
Englanniksi sanotaan, että he pitivät epävanhurskautta hyvänä.
Ongelma on, että he valitsivat epävanhurskauden toistuvasti.
Se on antikristuksen henki. Päätetään opetussarjamme tähän totuuteen.
Meitä liikuttaa joko Jumalan armo tai laittomuuden vaikutus.
Jumalan armo pelastaa meidät, -
mutta jakeiden Tit. 2:11―12 mukaan se tekee muutakin.
"Sillä Jumalan armo on ilmestynyt pelastukseksi kaikille ihmisille -
ja kasvattaa meitä, että me, hyljäten jumalattomuuden -
ja maailmalliset himot, eläisimme siveästi ja vanhurskaasti -
ja jumalisesti nykyisessä maailmanajassa..."
Eli meidän pitää hylätä jumalattomuus ja valita Jumalan tahto.
Tätä armo tekee, mutta kun hylkäämme totuuden, -
emme saa nähdä sitä, että Jumalan ja vanhurskauden henki, -
rakkauden ja lain henki toimii kauttamme.
Sen sijaan saamme nähdä, että laittomuuden henki toimii meissä, -
vihollinen eksyttää meidät, hylkäämme totuuden -
ja saamme kokea tuhon.
Näemme selvästi, että meillä on kaksi vaihtoehtoa.
Joko olet antikristuksen seuraaja, saat kokea ikuisen kadotuksen -
ja joudut eksytetyksi, koska pidit epävanhurskautta hyvänä, -
tai sinusta tulee aidon Kristuksen, Jumalan Pojan seuraaja.
Hän tuli tähän maailmaan. Mitä Hän haluaa? Saatana haluaa tuhoa -
ja iloitsee tuskasta ja kärsimyksestä, mutta Messias tuli tähän maailmaan, -
jotta voisit ottaa vastaan armon, anteeksiannon ja laupeuden -
ja jotta sinulla olisi elämä, yltäkylläinen elämä -
aina ja iankaikkisesti Hänen valtakunnassaan.
Jos otamme Valtakunnan tosissamme, välitämme lopunajan tapahtumista -
ja odotamme näitä profeetallisia tapahtumia, -
koska haluamme olla uskollisia ja kuuliaisia.
Haluamme olla ihmisiä, joiden elämä kirkastaa Jumalaa -
ja joilla on jumalinen vaikutus muihin ihmisiin.
Nähdään taas seuraavassa sarjassa. Jumalan siunausta ja shalom!
Suomennos: Anni Lähteenmäki